
Nr. 6983-anexa/AP/28.11.2023
CAIET DE SARCINI

Obiectul achiziției îl constituie prestarea de Servicii de dezinsecție și deratizare destinate igienizării spațiilor deținute de Universitatea ”Alexandru Ioan Cuza” din Iași pe durata derulării contractului.

Caracteristicile tehnice solicitate în CAIETUL DE SARCINI  sunt minime şi obligatorii. Pentru prestarea acestor servicii, vor fi îndeplinite următoarele condiții obligatorii : 
1. Detalii privind prestarea serviciilor de dezinsecție și deratizare

1. Serviciile de dezinsecție – 5290 mp (suprafață desfășurată) se vor efectua în spațiile aparținând Universității ”Alexandru Ioan Cuza” din Iași 

Cantitatea solicitată – 1 trecere pentru obiectivele:

- Corp ”H” al Facultății de Istorie a UAIC, Bulevardul Carol I 18, Iași – 2000 mp;

- Liceul UAIC, str. Codrescu nr. 6, Iași – 1.127,50 mp

- Scoala primară UAIC, str. Păcurari nr. 9, Iași – 787,50 mp

- Grădinița UAIC, Bulevardul Carol I 11, Iași – 400 mp

- Grădinița UAIC, str. Gh. Asachi, nr. 16, Iași – 975 mp
Total suprafață plană: 2.116 m2 

Total suprafață desfășurată*: 5290 m2/ etapă. 

*- suprafața desfășurată = suprafața plană (utilă) x 2,5 (coeficient de multiplicare – dimensiunea standard între planșee tavan-podea, tocuri uși, mobilier aferent, conducte)

2. Serviciile de deratizare – 1316 mp se vor efectua în spațiile aparținând Universității ”Alexandru Ioan Cuza” din Iași.

Cantitatea solicitată – 1 trecere pentru obiectivele:

- Liceul UAIC, str. Codrescu nr. 6, Iași – 451 mp

- Scoala primară UAIC, str. Păcurari nr. 9, Iași – 315 mp

- Grădinița UAIC, Bulevardul Carol I 11, Iași – 160 mp

- Grădinița UAIC, str. Gh. Asachi, nr. 16, Iași – 390 mp
Total suprafață plană: 1.316 m2 
2. Detalii privind valabilitatea contractului

Durata de prestare a serviciilor: până la data de îndeplinirii de către ambele părți a obligațiilor contractuale, inclusiv până la depășirea termenului de garanție acordat serviciilor de dezinsecție și deratizare;

Prestarea serviciilor se va face în termen de maxim 5 zile lucrătoare de la notificarea fermă, nu mai târziu de 15.12.2023;
3. Perioadele de desfășurare a serviciilor:


Serviciile de dezinsecție și deratizare se vor presta simultan, după semnarea contractului de ambele părți în maxim 5 zile de la notificarea transmisă de către beneficiarul intern către prestator, nu mai târziu de 15.12.2023. 
4. Substanțele și modalitatea de folosire a acestora pentru prestarea serviciilor de dezinsecție și deratizare.
Prestarea serviciilor de dezinsecție și deratizare se vor efectua cu produse biocide, în conformitate cu :
- avize de plasare pe piață/certificate de recunoaștere mutuală, emise de Ministerul Sănătății/Comisia Națională pentru Produse Biocide, sau alte organisme acreditate, în termen de valabilitate, pentu toate biocidele din ofertă la data inițierii achiziției, conform HG956/2005, cu modificările și completările în vigoare;
a. Pentru serviciul de dezinsecție va fi folosit un singur produs din categoria substanțelor:  
- cele mai performante aflate pe piaţă la această dată, autohtone sau de import;
- care fac parte din grupa principală 3 sau 4, tip de produs 18 și avizate de către Ministerul Sănătății, pentru profilaxia sanitar-umană;

- insecticid adecvat pentru spațiile cu destinațiile de educație, birou și sau alimentației publică sau cazare. 

- sub forma de insecticid concentrat, cu concentrație a substanței active de cel puțin 20%;

- care să manifeste o eficacitate deosebită împotriva întregului spectru de insecte dăunătoare: gândaci, muște și țânțari, purici și păduchi, ploșnițe, molii, cărăbuși, urechelnițe, păduchi de carte, furnici etc., târâtoare și zburătoate.

- care să fie biodegradabile, remanente și să nu păteze, să nu degradeze, imediat sau în timp instalaţiile, mobilierul sau alte  suprafeţe care intră în contact direct cu substanţele utilizate;

- care să nu aibă miros neplăcut, persistent;

- să nu fie inflamabile, incendiare, etc., pentru evitarea incendiilor sau a exploziilor;

- substanţe sau materiale care prin acţiunea lor imediată sau în timp, să nu pună în pericol sănătatea persoanelor, implicit a studenţilor, din spaţiile de cazare care intră şi/sau îşi desfăşoara activitatea în mediul în care s-a efectuat procesul de deratizare şi dezinsecţie. 

Este interzisă utilizarea produselor biocide cu termen de valabilitate expirat, a celor cu eticheta deteriorată sau care prezintă modificări ale proprietăților (depuneri, culoare modificată etc);

Se vor executa pulverizări cu utilajele de stopit cu soluții preparate pe toate suprafețele încăperilor, atât pe pereți cât și pe pardoseală. Pentru combaterea muștelor și țânțarilor, în timpul favorabil dezvoltării acestora, se va aplica tehnica pulverizării ferestrelor, tavanelor și a pavimentului. 
Se va menționa în ofertă denumirea comercială a produsului cu care se va presta servicul de dezinsecție. Acesta va fi menționat în contractul de prestări servicii și va putea fi înlocuit, din motive obiective, cu acordul autorității contractante, cu un produs cu caracteristici similare sau superioare. 

b. Pentru serviciul de deratizare


- produsele raticide ofertate pot fi autohtone sau de import;

- se va prezenta un singur produs raticid, care să aibă eficiență mare, atât în combaterea soarecilor, cât și a șobolanilor;


- raticidul ofertat va fi din grupa principală 3 sau 4, tip de produs 14 18 și avizate de către Ministerul Sănătății, pentru profilaxia sanitar-umană;
La suprafeţele din subsolurile imobilelor, dar și acolo unde este nevoie, vor fi aplicate momeli (capcane) pentru rozătoare (şoareci, şobolani etc.). Se va verifica prezenţa momelilor, se va completa cu altele noi, acolo unde se constată că au “muşcat”, de câte ori este nevoie în perioada de valabilitate a contractului.

De preferat vor fi folosite momeli cu substanţele cele mai performante aflate pe piaţă la momentul actual.

Se vor folosi substanțe biodegradabile, remanente, necorozive, avizate de Ministerul Sănătății, rezistente la umezeală, ce acționează prin blocarea mecanismelor de coagulare a sângelui din corpul animalului. Deratizarea se face cu substanțe anticoagulante ce vor fi amplasate în stații de intoxicare pentru medii umede și uscate. 

Se va menționa în ofertă denumirea comercială a produsului cu care se va presta servicul de dezinsecție. Acesta va fi menționat în contractul de prestări servicii și va putea fi înlocuit, din motive obiective, cu acordul autorității contractante, cu un produs cu caracteristici similare sau superioare. 

Condiție pentru ambele servicii:
Ofertantul va descrie modalitatea în care vor fi prestate serviciile, având în vedere instrucțiunile producatorului/producătorilor pentru fiecare serviciu în parte.

În cazul în care producătorul produselor (pe care ofertantul le nominalizează în oferta sa) menționează în instrucțiunea sa că pentru o eficiență bună a serviciilor prestate cu produsele sale sunt necesare două sau mai multe stropiri în concentrațiile menționate, atunci ofertantul va fi obligat să respecte aceste mențiuni și să insereze în oferta sa numărul de stropiri necesar pentru o etapă, astfel încât serviciul să fie eficient împotriva șoarecilor, șobolanilor, precum și a întregului spectru de insecte dăunătoare: târâtoare și zburătoate.

Această cerință este impusă de autoritatea contractantă deoarece ofertantul are dreptul/libertatea să își aleagă în mod independent produsele ce urmează să le folosească pentru prestarea serviciilor de dezinsecție și deratizare.

Din acest punct de vedere, Universitatea ”Alexandru Ioan Cuza” din Iași va recepționa serviciile prestate numai dacă contractantul va respecta mențiunile producătorului substanțelor folosite, în ce privește efectuarea numărului de stropiri / 1 etapă, precum și a concentrațiilor prevăzute de acesta, pentru a fi asigurată eficiența serviciilor.

Plata va fi făcută de autoritatea contractantă după finalizarea numărului de stropiri/treceri indicat de producătorii substanțelor ce vor fi folosite de contractant pentru dezinsecție, respectiv pentru deratizare. 
Pentru substanţele şi materialele utilizate în procesul de deratizare şi dezinsectie, prestatorul trebuie să deţină şi să prezinte împuterniciţilor autorității contractante din subunitaţile unde efectuează prestaţiile, avize sanitare valabile, fişa tehnică a substanţelor utilizate, prospecte şi certificate de calitate ale substanţelor folosite. 

 Acestea vor fi desigilate numai în prezența persoanelor desemnate de Universitatea ”Alexandru Ioan Cuza” din Iași
Pe durata prestării serviciului contractantul nu va schimba substanţele/materialele din oferta tehnică prezentată iniţial, cu exceptia situatiilor exceptionale in care substantele mentionate in contract nu asigura efectul scontat, sau acestea nu se mai regăsesc pe piață. Schimbarea se va face de comun acord, numai cu produse cu caracteristici similare sau superioare.
În cazul în care substanțele folosite nu distrug insectele sau rozătoarele, se va reface prestația în maxim 2 zile lucrătoare de la data solicitării în scris (fax sau e-mail) a reprezentanților autorității contractante, fără a se percepe costuri suplimentare.

Tehnologia de utilizare şi aplicare a substanţelor pentru dezinsecţie şi deratizare este cea indicată de producător. Deasemenea, prestarea serviciilor de dezinsecție și deratizare se va face de către Contractant respectând dozele și normele impuse/unitatea de măsură, așa cum sunt prevăzute de către producătorul substanțelor folosite.
Contractantul răspunde de depozitarea şi manipularea substanţelor şi materialelor utilizate în procesul de dezinsecţie şi deratizare în conformitate cu prevederile normelor şi dispoziţiilor legale în vigoare.
In cazul în care responsabilii desemnați ai autorității  contractante NU confirmă în cadrul procesului verbal prestarea serviciului conform cerinţelor din caietul de sarcini, contractantul are obligaţia de a repeta lucrările de dezinsecţie şi deratizare în termenul cel mai scurt fără a emite pretenţii financiare.
Contractantul va asigura instruirea profesională, instructajele de protecţia muncii şi PSI, protecţia mediului (inclusiv autorizaţiile) precum şi verificarea cunoştinţelor angajaţilor săi.
 Răspunderea pentru organizarea verificărilor stării fizice a personalului la intrarea în program şi/ sau în timpul programului revine contractantului.

La începutul prestării serviciilor Contractantul este obligat să prezinte reprezentanților autorității contractante lista cu personalul autorizat conform prevederilor legale să desfășoare activități de dezinsecție și deratizare. Lista prezentată va fi însoțită de Certificate de absolvire eliberate în conformitate cu prevederile Ordinului ministrului sănătății și al ministrului educației, cercetării și tineretului nr. 1.225/5.031/2003

Contractantul va semnaliza vizibil prin afişarea măsurile de siguranţă şi protectie ce trebuie respéctate de persoanele care intră în perimetrele supuse operaţiunilor de dezinsecţie şi deratizare.

Contractantul răspunde pentru personalul propriu care efectueaza procesul de dezinsecţie si deratizare.

Contractantul are obligaţia să respecte în cadrul locaţiilor unde se vor presta serviciile  normele de protecţie şi securitatea muncii, apărare impotriva incendiilor, protecţia mediului, etc., şi va suporta toate amenzile şi penalităţile de la organele abilitate în care sunt legate de procesal de dezinsecţie şi deratizare.

5. Garanția acordată de prestator serviciilor prestate


Garanția acordată serviciilor de dezinsecție și deratizare reprezintă asigurarea pe care ofertantul/contractantul o oferă autorității contractante privind eficiența serviciilor prestate.


Serviciile sunt prestate eficient atunci când în spațiile în care au fost prestate nu mai există/apar/reapar dăunători pe o perioadă de 3 luni – pentru dezinsecție sau 6 luni – pentru deratizare.


Contractantul va asigura garanția serviciilor de deratizare și dezinsecție pe toată perioada contractului. În acest sens, în termen de 2 zile lucratoare de la cererea beneficiarului, când este constată apariția/reapariția de vectori ce ar putea produce focare, sau în cazul în care tratamentul nu și-a dovedit eficacitatea garantată pe suprafețele tratate pentru întreg spectrul de dăunători, prestatorul va interveni pentru eradicarea dăunătorilor fără costuri suplimentare pentru Universitatea ”Alexandru Ioan Cuza” din Iasi. 
Garanția acordată de contractant serviciilor prestate este: 

· de 3 luni de la semnarea procesului verbal de recepție pentru serviciile de dezinsecție, indiferent de perioada de remanență a substanțelor folosite (precizată de producător);

· de 6 luni de la semnarea procesului verbal de recepție pentru serviciile de deratizare.

6. Condiţii de calitate şi recepţie

Contractantul este obligat să solicite confirmarea în scris, în procesele verbale de recepţie ale serviciilor de deratizare si dezinsectie a calităţii şi cantităţii serviciilor efectuate, aceste procese verbale vor fi transmise Autorității Contrctante.

După verificarea prestaţiei, procesele verbale de recepţie semnate de ambele părți, vor fi anexate la factura electronică emisă de prestator și disponibilă spre descărcare de către Autoritatea Contractanta din sistemul RO e-factura.
Eventualele cheltuieli determinate de utilizarea substanţelor care degradează imediat sau în timp suprafeţele supuse proceselor de dezinsectie şi deratizare sau care produc pagube de orice natură vor fi suportate de contractant. Constatarea şi stabilirea gradului de degradare şi a pagubelor se va face de către comisie comună constituită din reprezentanţi ai ambelor părţi, la solicitarea achizitorului.
Notă: 

Autoritatea contractantă consideră utilă vizitarea amplasamentelor de către fiecare operator economic interesat să depună ofertă pentru această achiziție publică în scopul identificării tuturor detaliilor de natură tehnică privind tipul suprafețelor supuse dezinsecției și deratizării, a gradului de infestare etc, detalii ce pot fi apreciate subiectiv de către fiecare observator în parte.

ŞEF SERVICIU ACHIZIŢII PUBLICE,

Ing.Gabriela ALEXOAEI
 Întocmit,

Responsabil achiziție
Ramona CREANGĂ
	ADRESA: România, Iaşi, Bd.Carol I, nr.11, Corpul J
TELEFON: 0232201102 int.:2487

FAX: 0232201117, 0232201148
	EMAIL: ramona.creanga@uaic.ro
Cod fiscal: 4701126





